Куда ће, куд ће
Златна икона водом пловила;
Пред њом кандјело тихо горјело,
Рука босиља пут им пробија;
Лебди над њима мирух тамјана.
— Сви се брегови томе клањали,
А како не би људи јађани!
Сви се клањају, сви се питају:
„Куда ће, куд ће златна икона
И на икони свети Никола —
Хоће ли к нама ил’ ће другима_
Благо си цркви коју оснује,
Благо си брату кога огрије,
Благоно срећи што га цјелује!“

Извор 
 Ракитић Слободан, Антологија поезије српског романтизма, Београд: СКЗ, 2011, стр 355

Јован Јовановић Змај